સોમવારે સાંજના ૪ વાગ્યાના સુમારે બાયડ બજારમાં મેડા પર આવેલી જે. કે. આંગડિયા પેઢીમાં અજાણ્યા શખ્શો ગ્રાહકના રૂપમાં પહોંચી ઓફિસમાં કામ કરતા સોમાભાઈ મણીભાઈ પટેલ (રહે,આંબલીયારા) પર તીક્ષ્ણ હથિયાર કે બોથડ પદાર્થના આડેધડ માથાના અને શરીરના ભાગે ઘા ઝીંકાતા સોમાભાઈ ફસડાઈ જતા ઓફિસમાં રહેલા ૩૫૦૦૦૦/- રૂપિયા ની લૂંટ કરી ઓફિસમાં લગાવેલ સીસીટીવી કેમેરાનું ડીવીઆર અને કર્મચારીના બે મોબાઈલની પણ લૂંટ કરી લૂંટારુઓ લૂંટારુ હવામાં ઓગળી ગયા હતા ધોળે દહાડે આંગડિયા પેઢીના કર્મચારી પર હુમલો કરી લૂંટી લેવાતા લોકોના ટોળેટોળા ઉમટ્યા હતા આંગડિયા પેઢીમાં લૂંટની ઘટનાના પગલે દોડી આવેલી બાયડ પોલીસ સીસીટીવી કેમેરાનું ડીવીઆર ની પણ લૂંટ થતા ઓફિસની આજુબાજુમાં આવેલી દુકાનો અને કોમ્પ્લેક્ષમાં લાગેલ સીસીટીવી કેમેરા ફંફોસવા ના શરુ કરી લૂંટારુને ઝડપી પાડવા મથામણ શરુ કરી હતી.